

АРС СТУДИО вработува

**Уредник во издавачка дејност!**

АРС СТУДИО има потреба од Уредник во издавачка дејност со најмалку 2 годишно искуство во издавачка дејност.

Потребно е кандидатот да има познавање од книжевноста, од областа на историјата, психологијата, филозофијата, да има чувство за класична и модерна литература, да е во тек со новите книжевни достигнувања, личност која постојано се надоградува и сака да научи нешто ново, пред сè да има желба за интеракција со луѓе и да овозможи професионална услуга на високо ниво.

**Одговорности:**

* Уредување текстови;
* Подготовка на различни монографски изданија – книги, учебници и сл. за печат во координација со останатиот тим;
* Комуникација со автори, преведувачи, стручни редактори, лектори и останати партиципиенти во процесот на издавање и нивна организација и координација;
* Подготовка и имплементација на работен план, изработка на извештаи, следење и постигнување на целите и презентација на остварените резултати;
* Учество на состаноците на менаџерскиот тим;
* Контрола на секојдневните активности на сите членови на проектот;
* Идентификување на потребата од ангажирање на нови учесници во конкретен издавачки проект;
* Предлагање активности за подобрување на тимот и тимската работа, дистрибуција на релевантни информации до членовите на тимот и поддршка при интеграција на нови членови во тимот во рамките на проектот;
* Подготовка на апликации за тендери и конкурси поврзани со издавачка дејност;
* Комуникација со автори, агенции, издавачки куќи за обезбедување авторски права од земјава и странство;
* Административно водење на издавачките активности – прегледи, евиденција, извештаи поврзани со реализација и организација на конкретен издавачки проект.

**Кандидатот треба:**

* Да има завршено високо образование во областа на книжевноста, филологијата

или друго релеватно поле – Филолошки или Филозофски факултет;

* Пожелно е претходно работно искуство во издаваштво (минимум 2 години);
* Да биде подготвен за индивидуална и тимска работа;
* Одлично да го познава англискиот јазик;
* Познавање на албански јазик ќе се смета за предност;
* Да има око за детали и аналитика.

**Лични карактеристики**

* Организираност и одговорност
* Лојалност, темелност и енергичност
* Трудољубивост, совесност и предаденост во работата
* Амбициозни и динамични со желба за напредок
* Љубов кон пишаниот збор

**Што нудиме:**

Позицијата овозможува:

* Одлични услови, компетитивна плата и можност за напредок;
* Искусен тим;
* Пријатна работна атмосфера;
* Можност за напредок во кариерата.

**За АРС СТУДИО**

АРС СТУДИО е основано во 2000 година. Kако центар за едукација и издаваштво на книги, се стреми кон обезбедување на високо-квалитетна услуга за одржување на курсеви, реализација на преведувачки услуги, издавачка дејност и продажба на книги, согласно законската регулатива и меѓународните стандарди од оваа област.**АРС СТУДИО** континуирано го следи степенот на задоволство на клиентите и ги проучува нивните препораки и барања, а притоа истите ги користи за подобрување на карактеристиките на своите производи и услуги.

Во рамките на АРС Студио можностите да се биде успешен и шансите да напредува се еднакви за сите оние што ќе успеат да се квалификуваат да бидат членови на нашето семејство.

Пријавете се со CV и мотивациско писмо задолжително на следните е-адреси истовремено: [info@arsstudio.com.mk](mailto:info@arsstudio.com.mk); [elena.stefanovska@arsstudio.com.mk](mailto:elena.stefanovska@arsstudio.com.mk) со назнака за „Уредник во издавачка дејност” најдоцна до 12.4.2023 година. Само кандидатите кои ги исполнуваат горенаведените услови, ќе бидат контактирани!